Այս հարցը նաև սոցիալական կայքերում գործող մասնագիտական խմբերում առավել քննարկվող թեմաներից է: Մարդիկ սոցցանցում կիսվում են օրենքով սահմանված կարգով ՀԴՄ ձեռք բերելու և գործունեություն իրականացնելու իրենց «անհաջողության» պատմություններով: Ըստ այդ պատմությունների, հարկատուներից նրանք, ովքեր համարձակվում են գործունեությունը սկսել առանց ՀԴՄ սարքերի, հաշվի առնելով, որ վերջինիս բացակայության պատճառը իրենք չեն և որ իրենք ձեռնարկել են օրենքով սահմանված բոլոր միջոցները այն ստանալու համար, ենթարկվում են ՀԴՄ կիրառման ճշտության ստուգումների և տուգանվում են ՀԴՄ չունենալու համար: